smcproject/ml-wiki-sentences huggingface dataset:
സമതലപ്രദേശങ്ങളിൽ 40 സെന്റീമീറ്ററും ഉയർന്ന പ്രദേശങ്ങളിൽ 150 സെന്റീമീറ്ററുമാണ്‌ ശരാശരി വർഷപാതം ‌.
എന്നിരുന്നാലും ഇടയ്ക് ശക്തമായ മഴ ലഭ്യമാകാറുണ്ട് അവലംബം
‍‍ കുറിപ്പുകൾ
പാകിസ്താൻ (ബീഹാറിലെ ഗ്രാമം) ഇംഗ്ലീഷ് വിലാസം https://ml.wikipedia.org/wiki/Pakistan_(Village_in_Bihar)
ഇന്ത്യയിലെ ബീഹാറിലെ പൂർനിയ ജില്ലയിലെ ഒരു ഗ്രാമമാണ് പാകിസ്താൻ .
ഇന്ത്യാ-പാക് വിഭജനത്തെത്തുടർന്ന് , 1947 ൽ അന്നത്തെ കിഴക്കൻ പാകിസ്ഥാനിലേക്ക് (ഇന്നത്തെ ബംഗ്ലാദേശ് ) കുടിയേറിയ മുസ്‌ലിം മത വിഭാഗത്തിൽപെട്ടവരുടെ സ്മരണയ്ക്കായി ആണ് ഈ ഗ്രാമത്തിന് "പാകിസ്താൻ" എന്ന് നാമകരണം ചെയ്യപ്പെട്ടത്.
അക്കാലത്ത് ഈ പ്രദേശം ഉൾക്കൊള്ളുന്ന ജില്ല കിഴക്കൻ പാകിസ്താൻ്റെ അതിർത്തിയിലായിരുന്നു.
1947 ന് മുമ്പ് പൂർനിയ ജില്ല ബ്രിട്ടീഷ് ഇന്ത്യയിലെ നേപ്പാൾ പ്രവിശ്യയുടെ ഭാഗമായിരുന്നു.
ആ വർഷം ഓഗസ്റ്റിൽ കൊളോണിയൽ ഇന്ത്യ, ഇന്ത്യയും പാകിസ്താനും ആയി രണ്ടായി വിഭജിക്കപ്പെട്ടു.
കിഴക്കൻ പാകിസ്ഥാനോട് ചേർന്ന് കിടക്കുന്നതിനാൽ, വിഭജനത്തെത്തുടർന്ന് നിരവധി മുസ്‌ലിംകൾ അവിടേക്ക് കുടിയേറി പോയി.
അതിൻ്റെ സ്മരണയിൽ ഗ്രാമവാസികൾ സ്വന്തം ഗ്രാമത്തെ പാകിസ്താൻ എന്ന് പുനർനാമകരണം ചെയ്തു.
1956 ലെ സംസ്ഥാനങ്ങളുടെ പുനസംഘടന നിയമത്തിന് മുമ്പ് പൂർണിയ ജില്ല കിഴക്കൻ പാകിസ്ഥാന്റെ അതിർത്തിയിലായിരുന്നു.
പിന്നീട് ഇസ്ലാംപൂർ സബ് ഡിവിഷൻ പശ്ചിമ ബംഗാളിന് നൽകി.
പുറപ്പെടുന്നതിന് മുമ്പ് മുസ്ലീങ്ങൾ അവരുടെ സ്വത്ത് അയൽ പ്രദേശങ്ങളിലെ ഹിന്ദുക്കൾക്ക് കൈമാറിയിരുന്നു.
പാകിസ്ഥാനും ഇന്ത്യയും തമ്മിലുള്ള ബന്ധം ചരിത്രപരമായി പ്രക്ഷുബ്ധമാണ്.
1947 ലെ വിഭജനത്തെ ചുറ്റിപ്പറ്റിയുള്ള സംഭവങ്ങളിൽ ദശലക്ഷക്കണക്കിന് അഭയാർഥികൾ അക്രമത്തിൽ നിന്ന് രക്ഷപ്പെടാൻ രണ്ട് ദിശകളിലേക്കും പലായനം ചെയ്തിട്ടുണ്ട്.
കൂടാതെ, ബ്രിട്ടനിൽ നിന്ന് സ്വാതന്ത്ര്യം നേടിയ ശേഷം ഇരു രാജ്യങ്ങളും നിരവധി യുദ്ധങ്ങൾ നടത്തിയിട്ടുണ്ട്.
എന്നിരുന്നാലും, ഗ്രാമവാസികൾ പറയുന്നത് അവർക്ക് ഇരു രാജ്യങ്ങളും തമ്മിലുള്ള യുദ്ധം ആവശ്യമില്ലെന്നും "സമാധാനത്തിന്റെയും സാഹോദര്യത്തിന്റെയും സന്ദേശം" പ്രചരിപ്പിക്കാൻ അവർ ആഗ്രഹിക്കുന്നു എന്നുമാണ്.
മറ്റുള്ള ഗ്രാമക്കാർ "പാക്കിസ്ഥാനികൾ" എന്ന് വിളിച്ച് അപമാനിക്കുകയും പെൺകുട്ടികളെ ഈ ഗ്രാമത്തിലെ പുരുഷൻമാർക്ക് വിവാഹം ചെയ്ത് കൊടുക്കാൻ വിസമ്മതിക്കുകയും ചെയ്യുന്നതിനാൽ, സർക്കാർ രേഖകളിൽ പാകിസ്താൻ എന്ന് ഔദ്യോഗികമായി രേഖപ്പെടുത്തിയിരിക്കുന്ന ഈ ഗ്രാമത്തിന്റെ പേര്, ബിർസ നഗർ എന്ന് പുനർനാമകരണം ചെയ്യണമെന്ന് ആവശ്യങ്ങൾ ഉയർന്നിട്ടുണ്ടെങ്കിലും, നിലവിൽ ഇതുവരെ പേര് മാറ്റിയിട്ടില്ല.
ജില്ലാ ആസ്ഥാനമായ പൂർനിയയിൽ നിന്ന് 30 കിലോമീറ്റർ അകലെ, ശ്രീനഗർ ബ്ലോക്കിൽ സ്ഥിതിചെയ്യുന്ന ഒരു ചെറിയ ഗ്രാമമാണ് പാകിസ്താൻ.
1947 ലെ വിഭജനത്തിനുശേഷം ഗ്രാമത്തിൽ മുസ്ലീങ്ങളില്ല.
ഗ്രാമവാസികൾ ഹിന്ദുക്കളും, ഇന്ത്യയിലെ ഏറ്റവും വലിയ ഗോത്ര വിഭാഗമായ സന്താൽ ഗോത്രത്തിൽ പെട്ടവരുമാണ്.
ഗ്രാമം വളരെ ദരിദ്രമാണ്, ഇവിടെ നല്ല റോഡുകൾ, സ്കൂളുകൾ, ആശുപത്രികൾ എന്നിവ ഉൾപ്പെടെയുള്ള അടിസ്ഥാന സൗകര്യങ്ങൾ ഇല്ലെന്നാണ് റിപ്പോർട്ട്.
ജില്ലയുടെ മൊത്തത്തിലുള്ള സാക്ഷരതാ നിരക്ക് 35.51 ആണ്.
പരാമർശങ്ങൾ പുറം കണ്ണികൾ ഈ പാകിസ്താതാനിൽ മുസ്‌ലീങ്ങളില്ല
ഫോറസ്റ്റ് കോബ്ര
ആഫ്രിക്കയിൽ കാണപ്പെടുന്ന ഉഗ്രവിഷമുള്ള മൂർഖൻ ഇനമാണ് ഫോറസ്റ്റ് കോബ്ര ( Naja melanoleuca ).
ബ്ലാക്ക് കോബ്രാ എന്നും ഇത് അറിയപ്പെടുന്നു.
ലോകത്തിലെ ഏറ്റവും വലിയ മൂർഖൻ ഇനം (നജാ ജീനസ് ) ഫോറസ്റ്റ് കോബ്രയാണ് .
ലോകത്തിലെ ഏറ്റവും വലിയ മൂർഖൻ ഫോറസ്റ്റ് കോബ്ര ആണ് .
അളന്നതിൽ വെച്ച് ഇവ 3.2 മീ (10 അടി ) നീളം വരെ രേഖപ്പെടുത്തിയിട്ടുണ്ട് .
മൂന്നര കിലോഗ്രാം ശരീരഭാരവും ഇവയ്ക്ക് ഉണ്ട്.
പ്രായപൂർത്തിയായ ഒരു ഫോറസ്റ്റ് കോബ്ര  ശരാശരി 2.2 മീ(4.6 അടി ) 7 അടി വരെ നീളം കാണപ്പെടുന്നു.
ഒറ്റനോട്ടത്തിൽ രാജവെമ്പാലയുമായി സാദൃശ്യം തോന്നാം.
ഇതിന്റെ വിഷം പ്രധാനമായും ന്യൂറോടോക്സിൻ ഇനമാണ്.
ഇതിന്റെ കടിയേറ്റാൽ തലകറക്കം , കേൾവികുറവ് , കടുത്ത പനി , മരവിപ്പ് ,ഹൈപ്പർടെൻഷൻ, ഛർദി , ബോധക്ഷയം , എന്നിവ ഉണ്ടാവുന്നു വലിയ അളവിൽ വിഷം ഇരയുടെ ശരീരത്തിലേക്ക് കയറ്റാൻ ഇതിനാവും എലികളിൽ നടത്തിയ LD50 വാല്യു പരീക്ഷണങ്ങൾ അനുസരിച്ച് 0.324mg/kg , ഇരയുടെ ശരീരത്തിലേക്ക്കു ത്തിവെയ്ക്കാവുന്ന വിഷത്തിന്റെ അളവ് 571mg ,വിഷസഞ്ചിയിലുള്ള പരമാവധി വിഷത്തിന്റെ അളവ് 1102 mg.
മൂർഖൻ ഇനങ്ങളിൽ ഏറ്റവും കൂടുതൽ അളവിൽ വിഷം ഒറ്റകടിയിൽ കുത്തിവെയ്ക്കുന്നത് ഫോറസ്റ്റ് കോബ്രയാണ്.
അവലംബം https://eol.org/pages/791405 https://archive.org/details/internationalwil04burt0 https://en.m.wikipedia.org/wiki/Forest_cobra https://www.biotaxa.org/Zootaxa/article/view/zootaxa.4455.1.3 ↑ ↑ ↑ ↑ ↑ ↑ {{ cite web }} : Check date values in: | access-date= and | date= ( help ) ; External link in | website= ( help )
ഫോറസ്റ്റ് ഗമ്പ്
1994 ൽ പുറത്തിറങ്ങിയ ഫോറസ്റ്റ് ഗമ്പ് എന്ന അമേരിക്കൻ ചലച്ചിത്രം 1986ൽ ഇതേപേരിൽ പുറത്തിറങ്ങിയ നോവലിനെ അടിസ്ഥാനമാക്കിയാണ് നിർമ്മിച്ചിരിക്കുന്നത്.
വിന്റോ‍സ്റ്റൺ ഗ്രൂം സംവിധാനം ചെയ്ത ഈ ചലച്ചിത്രത്തിൽ ടോം ഹാങ്ക്സ് , റോബെർട്ട് സെമക്കിസ്സ്, റോബിൻ റൈറ്റ്, ഗ്യാരി സിനിസെ,മൈക്കെൽറ്റി വില്ല്യംസൺ,സാലി ഫീൽഡ് തുടങ്ങിയ  ഒരു വലിയ താരനിര തന്നെ അണിനിരക്കുന്നു.
ഫോറസ്റ്റ് ഗമ്പ് എന്ന വ്യക്തിയുടെ ജീവത്തിലൂടെയുള്ള ഒരുയാത്രയാണ് സിനിമ.
അടിസ്ഥാനമാക്കിയ നോവലിൽ നിന്നും തികച്ചും വ്യത്യസ്തമായി ഗമ്പിന്റെ വ്യക്തിത്വം മറ്റ് പ്രധാനസംഭവങ്ങൾ എന്നിവ സിനിമക്കായി കൂട്ടിച്ചേർത്തിട്ടുള്ളതാണ്.
ചിത്രം പ്രധാനമായും ഷൂട്ട് ചെയ്തിരിക്കുന്നത് ഗോർജിയ, നോർത്ത് കരോലിന,സൌത്ത് കരോലിന,എന്നിവിടങ്ങളിലായാണ്.
പ്രത്യേക പശ്ചാത്തല സംവിധാനങ്ങളും സിനിമക്കുവേണ്ടി ഉപയോഗിച്ചിട്ടുണ്ട്.
ഓരോ അഭിനേതാക്കളുടെയും അഭിനയ മികവുകൊണ്ടും കഥപറച്ചിലിലെ വൈദഗ്ദ്ധ്യം കൊണ്ടും ചിത്രം മികച്ച കാഴ്ചാനുഭവം നൽകുന്നുനു.
1994 ൽ അമേരിക്കയിൽ പുറത്തിറങ്ങിയ ചലച്ചിത്രം ഒരു വലിയ  വാണിജ്യ വിജയം നേടി.
എന്നിരുന്നാൽ ഈ സിനിമ 2022ൽ ലാൽ സിംഗ് ചദ്ദ എന്ന പേരിൽ ഈ സിനിമ ഹിന്ദിയിൽ റിമേക്ക് ചെയ്തു.
ഈ സിനിമയിൽ ലാൽ സിംഗ് ചദ്ദയായി അഭിനയിച്ചത് ബോളിവുഡ് താരം ആമിർ ഖാനാണ് അഭിനയിച്ചത്.
1981 ൽ ഒരു ബസ്സ്സ്റ്റോപ്പിലിരുന്ന് തന്റെ കഥ പറയുന്ന രീതിയിലാണ് ചിത്രം.
തന്റെ അടുത്തിരിക്കുന്ന അപരിചിതരായ പല യാത്രക്കാരോടായി കഥ പറയുവേ സിനിമ മുന്നോട്ടുപോകുന്നു.
തന്റെ കുട്ടിക്കാലത്തു നിന്നും കഥയാരംഭിക്കുന്നു.
കാലിന് സ്വാധീനമില്ലാത്ത  ഗമ്പിനെ അമ്മ സാധാരണകുട്ടിയാണ് താനെന്നും മറ്റാരെയും പോലെ തന്നെയാണ് താനെന്നും ഒക്കെ പഠിപ്പിക്കുന്നുണ്ട്.
മനക്കട്ടിയുള്ള  അമ്മയാണ് സാലി ഫീൽഡ് എന്ന് ഗമ്പ് തന്നെ പറയുന്നുണ്ട്.
അമ്മയോടൊപ്പമാണവന്റെ താമസം.
സ്ക്കൂളിലേക്കുള്ള ബസ്സിൽ വെച്ചാണ് ജെന്നി എന്ന കൂട്ടുകാരിയെ അവന് ലഭിക്കുന്നത്.
അവർ നല്ല കൂട്ടുകാരായി കഴിയുന്നു.
എന്നാൽ സമപ്രായക്കാരായ ശത്രുക്കളവനെ ഉപദ്രവിക്കാതിരിക്കാൻ ഓടുകയും പിന്നീട് വേഗത്തിലോടാനാകുമെന്ന് തിരിച്ചറിയുകയും ചെയ്യുന്നു.
പഠിത്തത്തിൽ വലിയ കേമനായിരുന്നില്ലെങ്കിലും ഓടാനുള്ള കഴിവാൽ യൂണിവേഴ്സിറ്റി ഓഫ് അലബാമയിൽ അവന് പഠിക്കാനവസരം ലഭിക്കുന്നു.
പ്രസിഡന്റ് ജോൺ എഫ് കെന്നഡിയെ കാണനാവസരം ലഭിക്കുന്നതവനിക്കാലത്താണ്.
കോളേജ് പഠനം പൂർത്തിയാക്കിയപ്പോഴേക്കും അമേരിക്കൻ ആർമ്മിയിലേക്ക് ‍തെരഞ്ഞെടുക്കപ്പെടുന്നു.
പഴയ ഷ്രിംപ് ഫിഷർമാനായ ബബ്ബയുമായി അവൻ ചങ്ങാത്തത്തിലാകുന്നു.
അങ്ങനെയിരിക്കെ അവർക്ക് വിയറ്റ്നാമിലേക്ക് പോകേണ്ടതായി വന്നു.
അവിടെവെച്ചുണ്ടായ ആക്രമണത്തിൽ നിന്നും നാലോളം പേരുടെ ജീവൻ ഫോറസ്റ്റ് ഒറ്റയ്ക്ക് രക്ഷിച്ചു.
ധീരതക്കുള്ള അവാർഡ് പ്രസിഡന്റ് ലിണ്ടൻ ബി. ജോൺസണിൽ നിന്നും അവനേറ്റുവാങ്ങുന്നു.
അവിടെവെച്ച് പിങ്ങ് പോങ്ങ് എന്ന കളിയിലവൻ സമർത്ഥനാകുന്നു.
അവൻ ആർമ്മിക്കുവേണ്ടി കളിക്കുന്നു.
പിന്നീട് വൈറ്റ് ഹൌസ് സന്ദർശിക്കാനുള്ള അവസരം അവനു ലഭിക്കുന്നു.
ല്യൂട്ടെന്റ് ഡാനും ഫോറസ്റ്റും ഷ്രിമ്പിന്റെ ബിസനസ്സ് തുടങ്ങാൻ തീരുമാനിക്കുന്നു.
അവർ ആ ബിസിനസ്സിൽ വിജയിക്കുന്നു.
അവൻ ആർമ്മിയിൽ നിന്നും തിരികെ നാട്ടിലെത്തുന്നു.
രോഗിയായ അമ്മയെ അവൻ ശ്രുശൂഷിക്കുന്നു.
ബിസിനസ്സിലുള്ള വിജയം ഡാനിനെയും ഫോറസ്റ്റിനെയും സമ്പന്നരാക്കുന്നു.
തുടർന്ന് ജെന്നി ഫോറസ്റ്റിന്റെ വീട്ടിലെത്തുന്നു.
അവന്റെ വീട്ടിൽ താമസിക്കാനവൾ തീരുമാനിക്കുന്നു.
അന്ന് ഫോറസറ്റ് അവളെ വിവാഹം കഴിക്കാൻ താത്പര്യമുണ്ടെന്നറിയിക്കുന്നു.
പക്ഷേ അതവൾ ആദ്യം നിരാകരിക്കയാണ്.
പക്ഷേ പിന്നീടവർ തമ്മിൽ ലൈംഗിക ബന്ധത്തിലേർപ്പെടുന്നു.
എന്നാൽ പിറ്റേന്ന് തന്നെയവൾ ഫോറസ്റ്റിനെ വിട്ട് പോകുന്നു.
അന്ന് ഫോറസ്റ്റ് ഓടാൻ തീരുമാനിക്കുന്നു.
പ്രത്യേകിച്ചൊരു കാര്യവുമില്ലാതെ ഓടാനാരംഭിക്കുകയും രണ്ട് വർഷത്തോളം തുടർച്ചയായി ഓടി മടുത്ത ഒരു നാൾ എല്ലാം നിർത്തി വീട്ടിലേക്ക് മടങ്ങുകയും ചെയ്യുന്നു.
അപ്പോഴവന് ജെന്നിയുടെ കത്ത് ലഭിക്കുന്നു.
കണ്ടുമുട്ടാനാഗ്രഹിക്കുന്നുവെന്നാണ് ജെന്നിയുടെ കത്തിലുള്ളത്.
ഈ കത്താണ് ബസ്സ് സ്റ്റോപ്പിലേക്ക് ഫോറസ്റ്റിനെയെത്തിക്കുന്നത്.
പിന്നെ ജെന്നിയുടെ വീട്ടിലെത്തുമ്പോഴാണ് അവർക്കൊരു മകനുണ്ടെന്ന കാര്യം ഫോറസ്റ്റ് അറിയുന്നത്.
തനിക്ക് എയ്ഡ്സ് ഉണ്ടെന്ന് ജെന്നി  പറയുന്നു.
ഇരുവരും മകനുമായി അലബാമയിലേക്ക് പോകുന്നു.
തുടർന്ന് ജെന്നി മരിക്കുന്നു.
മകനെ സ്ക്കൂളിലയക്കാൻ ഫോറസ്റ്റും സ്ക്കൂൾ ബസ്സിനായി കാത്തിരിക്കുന്നു.
അങ്ങനെ സിനിമ അവസാനിക്കുന്നു.
ഫോറൻസിക് മെഡിസിൻ ഇംഗ്ലീഷ് വിലാസം https://ml.wikipedia.org/wiki/Forensic_Medicine കൊലചെയ്യപ്പെട്ട ഒരാളുടെ ഹൃദയം, വെടി ഉണ്ട ഏറ്റു ഉണ്ടായ ദ്വാരം കാണാം
മരണകാരണം അറിയുന്നതിലേക്കായി മൃതദേഹപരിശോധന നടത്തുന്ന വൈദ്യശാസ്ത്രശാഖയാണു ഫോറൻസിക് മെഡിസിൻ (Forensic Medicine).
സമിതി അഥവാ ഫോറം എന്ന് അർത്ഥം വരുന്ന ഫോറൻസിസ് (forēnsis) എന്ന ലത്തീൻ പദത്തിൽ നിന്നാണു ഫോറൻസിക് എന്ന വാക്കുണ്ടായത്.
ഫോറൻസിക് പതോളജി, എന്ന പേരിലും ഈ ശാസ്ത്രശാഖ അറിയപ്പെടുന്നുണ്ട്.
ഈ ശാഖയിലെ വിദഗ്ദ്ധർ ഫോറൻസിക് സർജൻ എന്നു വിളിക്കപ്പെടുന്നു.
മരണകാരണം അറിയുന്നതിലേക്കായി നടത്തുന്ന മൃതദേഹപരിശോധനയെ സാമാന്യഭാഷയിൽ പ്രേതപരിശോധന ( Postmortem examination)എന്നും വൈദ്യശാസ്ത്രസംജ്ഞകളിൽ ഓട്ടോപ്സി (Autopsy) അല്ലെങ്കിൽ നെക്രോപ്സി (Necropsy) എന്നും വിളിക്കപ്പെടുന്നു.
അജ്ഞാത ജഡങ്ങൾ തിരിച്ചറിയുന്നതിനു വേണ്ടിയും മൃതദേഹപരിശോധന നടത്താറുണ്ട്.
ക്രിമിനൽ നിയമങ്ങൾക്കനുസൃതമായി നടത്തുന്ന പ്രാഥമിക അന്വേഷണത്തിനു ശേഷം അന്വേഷണോദ്യോഗസ്ഥൻ ആവശ്യപ്പെടുന്നതനുസരിച്ചാണു സാധാരണമായി മൃതദേഹപരിശോധന നടത്തുന്നത്.
പതിനാറാം നൂറ്റാണ്ടിലെ യൂറോപ്യൻ ഭിഷഗ്വരന്മാരാണു മരണകാരണം കണ്ടെത്തുന്നതിനു വേണ്ടിയുള്ള മൃതദേഹപരിശോധനയിൽ ആധുനിക കാലത്ത് ഗണ്യമായ പഠനങ്ങൾക്ക് തുടക്കം കുറിച്ചത്.
എം.ബി.ബി.എസ് ബിരുദധാരികൾക്ക് മൂന്നു വർഷത്തെ ഉപരിപഠനത്തിനു ശേഷമാണു എം.ഡി അല്ലെങ്കിൽ ഡി.എൻ.ബി ആയി ഫോറൻസിക് മെഡിസിനിൽ ബിരുദാനന്തരബിരുദം നൽകുന്നത്.
ഈ രംഗത്തെ വിദഗ്ദ്ധർ അധികവും ഏതെങ്കിലും മെഡിക്കൽ കോളേജുകളിലെ ഫോറൻസിക് മെഡിസിൻ വകുപ്പുകളിലാണു പ്രവർത്തിച്ചു വരുന്നത്.
ഫോറസ്റ്റ് റിസേർച്ച് ഇൻസ്റ്റിറ്റ്യൂട്ട്
വനഗവേഷണരംഗത്തെ ഇന്ത്യയിലെ പ്രധാനപ്പെട്ട ഒരു സ്ഥാപനമാണ് ഉത്തരാഖണ്ഡിലെ ഡെറാഡൂണിൽ സ്ഥിതി ചെയ്യുന്ന ഫോറസ്റ്റ് റിസേർച്ച് ഇൻസ്റ്റിറ്റ്യൂട്ട് (ചുരുക്കം: എഫ്.ആർ.ഐ. , ഇംഗ്ലീഷ് : Forest Research Institute ).
ഇന്ത്യൻ കൗൺസിൽ ഓഫ് ഫോറെസ്റ്റ്റി റിസേർച്ച് ആൻഡ് എജ്യൂക്കേഷന്റെ കീഴിലുള്ള ഈ സ്ഥാപനം ഈ രംഗത്തെ ഏറ്റവും പഴക്കമേറിയ സ്ഥാപനങ്ങളിലൊന്നാണ്.
1991-ൽ യു.ജി.സി. ഇതിനെ കൽപിത സർവകലാശാലയായി പ്രഖ്യാപിച്ചു.
എഫ്.ആർ.ഐയുടെ വിശാലമായ കാംപസും കെട്ടിടവും ഡെറാഡൂണിലെ പ്രധാനപ്പെട്ട വിനോദസഞ്ചാരകേന്ദ്രം കൂടിയാണ്.
ഫോറിൻ മെഡിക്കൽ ഗ്രാജുവേറ്റ്സ് എക്സാമിനെഷൻ
വിദേശ മെഡിക്കൽ ബിരുദം നേടിയ ശേഷം ഇന്ത്യയിലേക്ക് തിരിച്ചു വന്നു അവിടെ പ്രാക്ടീസ് നടത്തണമെങ്കിൽ നാഷണൽ ബോർഡ്‌ ഓഫ് എക്സാമിനെഷന്റെ പ്രവേശന പരീക്ഷയോഗ്യത ഇന്ത്യൻ പൌരന്മാർ നേടേണ്ടതുണ്ട്.
അതിനായി നടത്തുന്ന പരീക്ഷയാണ് ഫോറിൻ മെഡിക്കൽ ഗ്രാജുവേറ്റ്സ് എക്സാമിനെഷൻ (FMGE) അഥവാ മെഡിക്കൽ കൗൺസിൽ ഓഫ് ഇന്ത്യ സ്ക്രീനിംഗ് ടെസ്റ്റ് .
വിദേശ മെഡിക്കൽ സ്കൂൾ ലോകാരോഗ്യ അന്താരാഷ്ട്ര ഡയറക്ടറിയിൽ ലിസ്റ്റ് ചെയ്തിരിക്കണം.
ഈ പരീക്ഷ 2002-ൽ ആണ് നിലവിൽ വന്നത് .
ഇപ്പോൾ വർഷത്തിൽ രണ്ടു തവണയായി ജൂൺ മാസത്തിലും ഡിസംബർ മാസത്തിലുമായി ഭാരതത്തിലുടനീളമുള്ള വിവിധ പരീക്ഷ കേന്ദ്രങ്ങളിൽ വച്ച് നടത്തപെടുന്നു.
ടെസ്റ്റിന്റെ നിയമവിധേയത്വം ഇന്ത്യൻ കോടതികളിൽ വെല്ലുവിളിയ്ക്കപ്പെട്ടു .
പിന്നീടു 2009 ൽ സുപ്രീം കോടതി ശരിവച്ചു.
ഈ പരീക്ഷയെ ചുറ്റിപറ്റി ഒരുപാട് വിവാദങ്ങളും സുതാര്യതയും ചോദ്യംചെയ്യപ്പെട്ടു.
പരീക്ഷയ്ക്ക് ശേഷം ചോദ്യ പേപ്പർ തരാൻ അനുവദിച്ചിരുന്നില്ല,പരാജയത്തിന് മേൽ അപ്പീൽ കൊടുത്ത ശേഷം കൃത്യമായ മാർക്ക് ഷീറ്റ്, ഉത്തര ഷീറ്റ് കാണിക്കുന്നില്ല,തുടങ്ങിയ ആരോപണങ്ങൾ കൊണ്ട് വിവാദം സൃഷ്ടിച്ചു.
അതിനെ തുടർന്ന് വിദ്യാർത്ഥികൾക്ക് മാർക്ക് വെളിപെടുത്തുവാനായി വിവരാവകാശ കമ്മീഷനിൽ ഹർജി അപ്പീൽ ചെയ്യുകയും ചെയ്തു.
അവലംബങ്ങൾ പുറം കണ്ണികൾ Official website for the test Archived 2011-07-27 at the Wayback Machine .
The National Board of Examinations Archived 2021-06-03 at the Wayback Machine .
ഫോറില്ലൺ ദേശീയോദ്യാനം
ഫോറില്ലൺ ദേശീയോദ്യാനം, കാനഡ യിലൂടനീളമുള്ള 42 ദേശീയ ഉദ്യാനങ്ങൾ, ഉദ്യാന റിസർവുകൾ എന്നിവയിലുൾപ്പെട്ടതും ക്യൂബക്കിലെ ഗാസ്പെ ഉപദ്വീപിൻറെ ബാഹ്യഭാഗത്തായി സ്ഥിതിചെയ്യുന്നതുമായ ഒരു ദേശീയോദ്യാനമാണ്.
ഇത് 244 ചതുരശ്ര കിലോമീറ്റർ (94 ചതുരശ്ര മൈൽ) വിസ്തൃതിയിൽ പരന്നുകിടക്കുന്നു.
1970 ൽ സ്ഥാപിതമായ ഇത് ക്യൂബക്കിലെ ആദ്യത്തെ ദേശീയോദ്യാനമായിരുന്നു.
വനമേഖല, കടൽത്തീരം, ഉപ്പു ചതുപ്പുകൾ, മണൽക്കുന്നുകൾ, കിഴുക്കാംതൂക്കായ മലഞ്ചെരിവുകൾ എന്നിവ നിറഞ്ഞ ഈ ദേശീയോദ്യാനത്തിൽ അപ്പലേച്ചിയൻറെ കിഴക്കൻ അറ്റം വരെ ഉൾപ്പെടുന്നു.
മക്മാക്, ഇറോക്വീസ് എന്നീ തദ്ദേശീയ വംശക്കാരുടെ  പരമ്പരാഗത വേനൽക്കാല വേട്ടസ്ഥലവും മത്സ്യബന്ധനമേഖലയും ആയിരുന്നു ഒരുകാലത്ത് പ്രദേശം വന്യജീവികൾ
കടൽ പക്ഷികളുടെ കൂടുകൂട്ടൽ സ്ഥലമായ ഇവിടെ തിമിംഗിലങ്ങൾ , സീലുകൾ , വനപ്രദേശങ്ങളിലെ സസ്തനികളായ ചുവന്ന കുറുക്കൻ കറുത്ത കരടികൾ , മൂസ് , ലിൻക്സ് , മിനക്, കൊയോട്ടെ (ഒരുതരം ചെന്നായ), വുഡ്ചക്ക് , മുള്ളൻപന്നി , സ്നോ ഷൂ മുയൽ , ബീവർ , എർമൈൻ തുടങ്ങിയ എന്നിവയെ കണ്ടുവരുന്നു.
ഇരപിടിൻമാരായ പക്ഷികളിൽ ഗ്രേറ്റ് ഹോൺഡ് മൂങ്ങ , വടക്കൻ ഹാരിയേർസ് , പെറെഗ്രൈൻ പ്രാപ്പിടിയൻ , കെസ്ട്രെലുകൾ , ബാൾഡ് ഈഗിൾ , റഫ് ലെഗ്ഗ്ഡ് ഹാക്ക് , ഒസ്പ്രേസ് എന്നിവയാണുള്ളത്.
ഫോറൻസിക്
അഖിൽ പോൾ, അനസ് ഖാൻ എന്നിവർ ചേർന്ന് സംവിധാനം ചെയ്ത് 2020 ഫെബ്രുവരി 28-ന് പ്രദർശനത്തിനെത്തിയ ഒരു മലയാളഭാഷ ക്രൈം-ത്രില്ലർ ഇൻവെസ്റ്റിഗേഷൻ ചലച്ചിത്രമാണ് ഫോറൻസിക് :ദി സയൻസ് ഓഫ് എ ക്രൈം .
ടൊവിനോ തോമസാണ് ഈ ചിത്രത്തിലെ നായകൻ.
ടൊവിനോയേ കൂടാതെ മംമ്ത മോഹൻദാസ് , രൺജി പണിക്കർ , പ്രതാപ് പോത്തൻ സൈജു കുറുപ്പ്, ധനേഷ് ആനന്ദ്, ഗിജു ജോൺ, റെബ മോണിക്ക ജോൺ തുടങ്ങിയവരും ചിത്രത്തിലെ മറ്റ് പ്രധാന താരങ്ങളെ അവതരിപ്പിച്ചു.
തിരുവനന്തപുരം നഗരത്തിൽ നടക്കുന്ന കൊലപാതക പരമ്പരകളുടെ ചുരുളഴിക്കുവാൻ 
സാമുവൽ ജോൺ കാട്ടൂക്കാരൻ ( ടൊവിനോ തോമസ് ) തന്റെ ഫോറൻസിക് കഴിവുകൾ ഉപയോഗിച്ച് കേസിൽ വഴിത്തിരിവുകൾ കണ്ടെത്തുകയും, ശിഖ ദാമോദർ (റെബാ മോണിക്ക ജോൺ) സാമുവലിനൊപ്പം ചേർന്ന് കൊലയാളിയുടെ വ്യക്തിത്വത്തിലേക്ക്
നയിച്ചേക്കാവുന്ന തെളിവുകളിലേക്കെത്തുന്നതും മറ്റുമാണ് ഈ ചിത്രത്തിന്റെ ഇതിവൃത്തം.
ജേക്സ് ബിജോയ് ഈ ചിത്രത്തിന്റെ സംഗീതവും പശ്ചാത്തല സംഗീതവും നിർവഹിച്ചു.
വളരെയധികം മികച്ച പ്രേക്ഷക പ്രതികരണമാണ് ഈ ചിത്രത്തിന് തിയേറ്ററുകളിൽ നിന്നും ലഭിച്ചത്.
ചിത്രത്തിന്റെ ടെലിവിഷൻ സംപ്രേഷണ അവകാശം ഏഷ്യാനെറ്റിനാണ് .
ദിവ്യ എന്ന പെൺകുട്ടിയെ നൃത്ത വിദ്യാലയത്തിൽ നിന്നും കാണാതാകുന്നതോടെയാണ് ഈ ചിത്രം ആരംഭിക്കുന്നത്.
ഈ കേസ് അന്വേഷിക്കാനെത്തുന്നത് പൊലീസ് ഉദ്യോഗസ്ഥയായ റിതിക സേവ്യർ( മംമ്ത മോഹൻദാസ് ) ആണ്.
കാണാതായ ദിവ്യയുടെ  മൃതദേഹം കിട്ടുന്നതോടെ കേസന്വേഷണത്തിലേക്ക്  സാമുവൽ ജോൺ കാട്ടൂക്കാരൻ ( ടൊവിനോ തോമസ് ) എന്ന ഫോറൻസിക് വിദഗ്ധനും  എത്തുന്നു.
എന്നാൽ സാമുവിലിൻറ്റെ  സാന്നിധ്യം റിതികക്ക് തുടക്കത്തിൽ അസ്വസ്ഥത ഉളവാക്കുന്നു.
അതിന് മതിയായ കാരണമുണ്ട്.
വിഹാഹമോചിതയായ റിതികയുടെ മുൻ ഭർത്താവിന്റെ സഹോദരൻ ആണ്​ സാമുവൽ.
എന്നാൽ, റിതികക്ക് അന്വേഷണം  ശരിയായ ദിശയിലേക്ക് കൊണ്ട് പോകാൻ സാമുവിലിൻറ്റെ  സഹായത്തോടെ സാധിക്കുന്നു.
ദിവ്യ കേസിന്റെ അന്വേഷണം പൂർത്തിയാകും മുമ്പേ വീണ്ടും പെൺകുട്ടികളെ കാണാതാവുകയും അവരുടെ മൃതദേഹങ്ങൾ പലയിടങ്ങളിൽ നിന്നായി കിട്ടുകയും ചെയ്യുന്നതോടെ കഥാഗതി കൂടുതൽ  ഉദ്വേഗഭരിതമാകുന്നു.
തുടർന്ന്​ ഫോറൻസിക്കിൻറ്റെ സഹായത്തോടെയുള്ള അന്വേഷണത്തിലൂടെ കൊലയാളി ഡോക്ടർ അൽഫോൺസ് കുര്യൻ ആണെന്ന് (ജിജു ജോൺ)  സാമുവൽ തന്റെ ടീമിനൊപ്പം കണ്ടെത്തുന്നു.
കുട്ടിക്കാലത്ത് സ്വന്തം പിതാവിനെ ( അനിൽ മുരളി ) കൊലപ്പെടുത്തിയ ഒരു ഭൂതകാലം അവകാശപ്പെടാൻ ഉണ്ട് അയാൾക്ക്.
പിന്നീട് മുതിർന്നപ്പോൾ ജീവിതത്തിൽ സമാധാനം കണ്ടെത്താനായി അയാൾ കൊലപാതകം  തുടർന്ന്കൊണ്ടേ ഇരുന്നു.
അവസാനം അയാൾ റിതികയുടെ കുടുംബത്തെ  ലക്ഷ്യമിടുന്നു.
കൊലയാളിയെ താൻ തിരിച്ചറിഞ്ഞെന്നും,കൊലയാളിയുടെ ഐഡന്റിറ്റി തന്റെ പക്കലുണ്ടെന്നും അതിന്റെ തെളിവുകൾ സാമുവൽ 
അൽഫോൺസിനൊപ്പം വാഹനത്തിൽ സഞ്ചരിക്കുമ്പോൾ സ്ഥിരീകരിക്കുകയും തുടർന്ന് അൽഫോൺസിന്റെ കുറ്റസമ്മതം കേൾക്കുകയും ചെയ്യുന്നു.
അവസാനം അൽ‌ഫോൺസ് സാമുവലിനെ കൊല്ലാൻ‌ ശ്രമിക്കുമ്പോൾ‌  റോഡിലെ ബ്ലോക്കിലേക്ക്‌ കാർ‌ ഓടിക്കുകയും അൽ‌ഫോൺ‌സിന്റെ സീറ്റ് ബെൽ‌റ്റ് അൺ‌ലോക്ക് ചെയ്യുകയും ചെയ്യുന്നു.
കാർ മറിയുമ്പോൾ, അൽഫോൺസ് സീറ്റ് ബെൽറ്റ്  സീറ്റിൽ നിന്ന് വേർപെട്ട് റോഡിലേക്ക് തെറിച്ച് വീഴുന്നു.
തല റോഡിൽ തട്ടി അൽഫോൺസ് സംഭവസ്ഥലത്ത് വെച്ച് തന്നെ മരണമടയുന്നു.
അഭിനേതാക്കൾ അഭിനേതാവ് കഥാപാത്രം ടൊവിനോ തോമസ് സാമുവൽ ജോൺ കാട്ടൂക്കാരൻ (മെഡിക്കോ-ലീഗൽ അഡ്വൈസർ) മംമ്ത മോഹൻദാസ് റിതിക സേവ്യർ ഐ.പി.എസ്സ് രൺജി പണിക്കർ റിട്ടൈയ്ഡ് എസ്.പി. അബ്ദുൾ വഹാബ് പ്രതാപ് പോത്തൻ ഡോക്ടർ ജയകുമാർ മേനോൻ സൈജു കുറുപ്പ് സേവ്യർ ജോൺ കാട്ടൂക്കാരൻ (സാമുവലിൻറ്റെ സഹോദരൻ) റെബാ മോണിക്ക ജോൺ ശിഖ ദാമോദർ (ഫോറൻസിക് ഇന്റേൺ) തമന്ന പ്രമോദ് നയന നവ്യ (ഇരട്ടവേഷം) അനിൽ മുരളി കുര്യൻ(ഡോക്ടർ അൽഫോൺസിൻറ്റെ അച്ഛൻ) ധനേഷ് ആനന്ദ് ഉബൈദ് ശ്രീകാന്ത് മുരളി എസ്.പി. ഐസക് റോണി ഡേവിഡ് എ.സി.പി ഡാനോ മാമൻ രാമു പോലീസ് കമ്മീഷണർ രാജീവ് മാധവ് മോഹൻ ശർമ്മ ജോൺ കാട്ടൂക്കാരൻ (സാമുവലിൻറ്റെ അച്ഛൻ) ലുക്ക്മാൻ വിനോദ് അൻവർ ഷെരീഫ് എസ്.ഐ.മുരളി മോഹൻകുമാർ ഗിജു ജോൺ ഡോക്ടർ അൽഫോൺസ് കുര്യൻ ദേവി അജിത്ത് ദിവ്യയുടെ അമ്മ തെന്നൽ മാളവിക ദാസ് അഞ്ജലി നായർ മാളവികയുടെ അമ്മ ഗിരിധർ മാളവികയുടെ അച്ഛൻ രാജേഷ് ഹെബ്ബാർ ബർമ്മ കോളനിയിൽ കൊല്ലപ്പെട്ട പെൺകുട്ടികളിലൊരാളുടെ അച്ഛൻ സാദിക വേണുഗോപാൽ ബർമ്മ കോളനിയിൽ കൊല്ലപ്പെട്ട പെൺകുട്ടികളിലൊരാളുടെ അമ്മ ബാലാജി ശർമ്മ ഡോക്ടർ ജയൻ കൃഷ്ണ അരുണാംശ് ദേവ് റൂബൻ ഏലിയാസ് നേവിസ് സേവ്യർ സബ് കലക്ടർ രാഹുൽനാഥ് നിർമ്മാണം
അഞ്ചാം പാതിര എന്ന ചിത്രത്തിന് ശേഷം മലയാള സിനിമയിലേക്ക് ലഭിച്ച മറ്റൊരു ക്രൈം ത്രില്ലർ ചലച്ചിത്രമാണ് ഫോറൻസിക് .
ടൊവിനോ തോമസ് , മംമ്ത മോഹൻദാസ് , രൺജി പണിക്കർ തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ച ഈ ചിത്രത്തിന്റെ പ്രധാന ചിത്രീകരണം 2019 ഡിസംബറിൽ പാലക്കാട് ആരംഭിച്ചു.
ചിത്രത്തിന് വേണ്ടിയുള്ള തയ്യാറെടുപ്പുകളുടെ 
ഭാ​ഗമായി ടൊവീനോ തിരുവനന്തപുരത്തെ പോലീസ്‌ ആസ്ഥാനത്തുള്ള ഫോറൻസിക് ലാബും, രാജീവ്‌ ഗാന്ധി ഇൻസ്റ്റിറ്റൂട്ടിലെ ഫോറൻസിക്ക്‌ റിസർച്ച്‌ സെൻററും സന്ദർശിച്ചിരുന്നത് വാർത്തായായിരുന്നു.
സെവന്ത് ഡേ എന്ന ചിത്രത്തിന്റെ തിരക്കഥാകൃത്ത് അഖിൽ പോളും, നവാഗതനായ അനസ് ഖാനും ചേർന്നാണ് ഈ ചിത്രം സംവിധാനം ചെയ്തത്.
ദ് സയൻസ് ഓഫ് ക്രൈം എന്നാണ് ഈ ചിത്രത്തിന്റെ ടാഗ് ലൈൻ.
ടൊവിനോ തോമസും,മമ്ത മോഹൻദാസും ആദ്യമായി ആണ് ഒന്നിച്ചു അഭിനയിച്ചത്.
ചിത്രം 2020 ഫെബ്രുവരി മാസത്തിൽ തിയേറ്ററിൽ പ്രദർശനത്തിനെത്തി.
ഔദ്യോഗിക ഫസ്റ്റ് ലുക്ക് പോസ്റ്റർ 2019 നവംബർ 19-ന് റിലീസ് ചെയ്തു.
ചിത്രത്തിന്റെ ഒഫീഷ്യൽ ടീസർ 2020 ജനുവരി 21-ന് പുറത്തു വന്നു.
കൊലപാതക പരമ്പരകളുടെ ചുരുളഴിയിക്കാനുള്ള അന്വേഷണമാണ് ഈ ചിത്രം പറയുന്നത് എന്നാണ് ടീസർ സൂചിപ്പിച്ചത്.
2020 ഫെബ്രുവരി 14-ന് ചിത്രത്തിന്റെ ട്രെയിലർ പുറത്തിറങ്ങി.
ഒരു സൈക്കോ കില്ലറുടെ സാന്നിധ്യം ട്രെയിലറിൽ നിന്നും പ്രേക്ഷകർക്ക് മനസ്സിലാക്കാൻ സാധിക്കുന്നുണ്ട്.
തിയേറ്ററുകളിൽ ഈ ചിത്രം 2020
ഫെബ്രുവരി 28-ന് റിലീസ് ചെയ്തു.
റീലീസ് ദിവസം തന്നെ വളരെ മികച്ച പ്രേക്ഷക പ്രതികരണം ആണ് ഈ ചിത്രത്തിന് ലഭിച്ചത്.
ഒരു ക്രൈം ത്രില്ലർ സിനിമയ്ക്ക് വേണ്ട എല്ലാ ചേരുവകളും കോർത്തിണക്കിയ ഈ ചിത്രം ആദിമധ്യാന്തം ഉദ്വേഗജനകമായ ത്രില്ലറാണ് പ്രേക്ഷകർക്ക് സമ്മാനിച്ചത്.
ഒരു മികച്ച സീറ്റ് എഡ്ജ് ത്രില്ലർ ഗണത്തിൽ ഉൾപ്പെട്ട 
ഈ ചിത്രം ടൊവിനോ തോമസിന്റെ കരിയറിലെ വഴിത്തിരിവ് ആണെന്ന്
വേണമെങ്കിൽ പറയാം.
ചിത്രത്തിന്റെ പശ്ചാത്തലസംഗീതം 
മികച്ച് നിന്നു.
ജേക്കസ് ബിജോയ് ആണ് പശ്ചാത്തല സംഗീതം കൈകാര്യം ചെയ്തത്.
പ്രേക്ഷകരെ
ത്രില്ലറിന്റെ മുൾമുനയിൽ നിർത്തുന്ന 
രംഗങ്ങളിൽ പശ്ചാത്തല സംഗീതം ആ രംഗത്തിന്റെ തീവ്രത കുറഞ്ഞ് പോകാതെ കൈകാര്യം ചെയ്യാൻ ജേക്ക്സ് ബിജോയിക്ക് സാധിച്ചിട്ടുണ്ട്.
ഈ ചിത്രത്തിന്റെ സംഗീതവും പശ്ചാത്തല സംഗീതവും നിർവഹിച്ചത് ജേക്സ് ബിജോയ് ആണ്.
അവലംബം https://www.mathrubhumi.com/mobile/movies-music/news/forensic-movie-first-look-poster-starring-tovino-thomas-and-mamtha-mohandas-1.4285910 ↑
ഫോറസ്റ്റ് പീപ്പിൾസ് പ്രോഗ്രാം ഇംഗ്ലീഷ് വിലാസം https://ml.wikipedia.org/wiki/Forest_Peoples_Programme
ഫോറസ്റ്റ് പീപ്പിൾസ് പ്രോഗ്രാം (FPP) വനങ്ങളെ ഏറ്റവും നന്നായി അറിയാവുന്ന ജനങ്ങളുടെ അവകാശങ്ങളോടുള്ള ബഹുമാനത്തെ അടിസ്ഥാനമാക്കി വനങ്ങൾ എങ്ങനെ കൈകാര്യം ചെയ്യണം, നിയന്ത്രിക്കണം എന്നതിന്റെ ഒരു ബദൽ കാഴ്ചപ്പാട് വാദിക്കുന്നു.
തെക്കേ അമേരിക്ക , ആഫ്രിക്ക , ഏഷ്യ എന്നിവിടങ്ങളിലെ വനവാസികളുമായി ചേർന്ന് FPP പ്രവർത്തിക്കുന്നു.
അവരുടെ അവകാശങ്ങൾ സുരക്ഷിതമാക്കാനും അവരുടെ സ്വന്തം സംഘടനകൾ കെട്ടിപ്പടുക്കാനും അവരുടെ ഭൂമിയിൽ സാമ്പത്തിക വികസനവും സംരക്ഷണവും എങ്ങനെ മികച്ച രീതിയിൽ കൈവരിക്കാമെന്ന് സർക്കാരുകളുമായും കമ്പനികളുമായും ചർച്ചകൾ നടത്താനും സഹായിക്കുന്നു.
ഗ്രഹത്തിന്റെ മൊത്തം ഭൂവിസ്തൃതിയുടെ 31% വനങ്ങളാണ്.
അതിൽ, 12% ജൈവ വൈവിധ്യ സംരക്ഷണത്തിനായി നിയുക്തമാക്കിയവയാണ്.
മിക്കവാറും എല്ലാം ജനവാസമുള്ളവയാണ്.
വനങ്ങളിൽ വസിക്കുന്നവരും അവയുടെ ആചാരപരമായ അവകാശങ്ങളുള്ളവരുമായ പല ജനവിഭാഗങ്ങളും തങ്ങളുടെ വനാന്തരീക്ഷങ്ങളുമായി പൊരുത്തപ്പെടുന്ന ജീവിതരീതികളും പരമ്പരാഗത അറിവുകളും വികസിപ്പിച്ചെടുത്തിട്ടുണ്ട്.
എന്നിരുന്നാലും, വനനയങ്ങൾ പൊതുവെ വനങ്ങളെ സംസ്ഥാനത്തിന്റെ നിയന്ത്രണത്തിലുള്ള ശൂന്യമായ ഭൂമിയായി കണക്കാക്കുന്നു.
കോളനിവൽക്കരണം, മരം മുറിക്കൽ, തോട്ടങ്ങൾ, അണക്കെട്ടുകൾ, ഖനികൾ, എണ്ണക്കിണറുകൾ, ഗ്യാസ് പൈപ്പ് ലൈനുകൾ, കാർഷിക ബിസിനസ്സ് എന്നിവയ്ക്ക് 'വികസനത്തിന്' ലഭ്യമാണ്.
ഈ കൈയേറ്റങ്ങൾ പലപ്പോഴും വനവാസികളെ അവരുടെ വന ഭവനങ്ങളിൽ നിന്ന് പുറത്താക്കാൻ നിർബന്ധിതരാക്കുന്നു.
വന്യജീവി സങ്കേതങ്ങൾ സ്ഥാപിക്കുന്നതിനുള്ള പല സംരക്ഷണ പദ്ധതികളും വനവാസികളുടെ അവകാശങ്ങൾ നിഷേധിക്കുന്നു.
വനപ്രതിസന്ധിക്ക് മറുപടിയായി, പ്രത്യേകിച്ചും തദ്ദേശീയരായ വനവാസികൾ അവരുടെ ഭൂമിയും ഉപജീവനവും സംരക്ഷിക്കുന്നതിനുള്ള സമരങ്ങളെ പിന്തുണയ്ക്കുന്നതിനായി ഫോറസ്റ്റ് പീപ്പിൾസ് പ്രോഗ്രാം (FPP) 1990-ൽ സ്ഥാപിതമായി.
ഇത് 1997-ൽ സർക്കാരിതര മനുഷ്യാവകാശ ഡച്ച് സ്റ്റിച്ചിംഗ് ആയി രജിസ്റ്റർ ചെയ്തു.
പിന്നീട്, 2000-ൽ, ഒരു യുകെ ചാരിറ്റിയായി, നമ്പർ 1082158 ആയും ഗ്യാരണ്ടി പ്രകാരം പരിമിതപ്പെടുത്തിയിരിക്കുന്ന കമ്പനിയായും (ഇംഗ്ലണ്ട് വെയിൽസ്) റെജി.
നമ്പർ 3868836, ഓഫീസ് യുകെയിൽ രജിസ്റ്റർ ചെയ്തു.
എഫ്‌പിപിയുടെ ശ്രദ്ധ, തുടക്കത്തിൽ, പ്രാഥമികമായി ഗയാനകളിലും തെക്ക്, തെക്ക് കിഴക്കൻ ഏഷ്യ എന്നിവിടങ്ങളിലും പ്രത്യേക കമ്മ്യൂണിറ്റികളുമായി ചെറിയ സ്ഥാപക സംഘത്തിന് ഉണ്ടായിരുന്ന വൈദഗ്ധ്യത്തിൽ നിന്നും ബന്ധങ്ങളിൽ നിന്നും വന്നതാണ്.
ഫോറസ്റ്റ് പീപ്പിൾസ് പ്രോഗ്രാം ഒരു ആദരണീയവും വിജയകരവുമായ ഒരു സംഘടനയായി വളർന്നു.
അത് ഇപ്പോൾ ഉഷ്ണമേഖലാ വനമേഖലയ്ക്ക് ചുറ്റും പ്രവർത്തിക്കുന്നു.
അവിടെ നയ നിർമ്മാതാക്കളും വനവാസികളും തമ്മിലുള്ള വിടവ് നികത്താൻ ഇത് സഹായിക്കുന്നു.
വക്കീലിലൂടെയും പ്രായോഗിക പദ്ധതികളിലൂടെയും ശേഷി വർദ്ധിപ്പിക്കുന്നതിലൂടെയും, വനവാസികളെ അവരുടെ ജീവിതത്തെയും ഭാവിയെയും രൂപപ്പെടുത്തുന്ന പ്രാദേശികമായും ദേശീയമായും അന്തർദേശീയമായും ബാഹ്യശക്തികളുമായി നേരിട്ട് ഇടപെടാൻ FPP പിന്തുണയ്ക്കുന്നു.
ഫോറസ്റ്റ് പീപ്പിൾസ് പ്രോഗ്രാം ലോകമെമ്പാടുമുള്ള വേദിയിൽ സ്വാധീനവും ശ്രദ്ധയും നേടിക്കൊണ്ടിരിക്കുന്ന വളർന്നുവരുന്ന തദ്ദേശീയ ജനതയുടെ പ്രസ്ഥാനത്തിന് സംഭാവന നൽകുകയും പിന്തുണയ്ക്കുകയും ചെയ്യുന്നു.
ഫോറസ്റ്റ് പീപ്പിൾസ് പ്രോഗ്രാം റിപ്പോർട്ടുകൾ, ബ്രീഫിംഗുകൾ, പരിശീലന മാനുവലുകൾ, പേപ്പറുകൾ, മനുഷ്യാവകാശ സംഘടനകൾക്ക് സമർപ്പിക്കലുകൾ, പ്രസ്താവനകൾ, കത്തുകൾ, അടിയന്തര നടപടി അഭ്യർത്ഥനകൾ, വാർത്താ ലേഖനങ്ങൾ എന്നിവയുൾപ്പെടെ വിപുലമായ പ്രസിദ്ധീകരണങ്ങൾ നിർമ്മിക്കുന്നു.
അവലംബം പുറംകണ്ണികൾ Official website Forest Peoples Programme at UK Central Register of Charities
ഫോറോൾഹോഗ്ന ദേശീയോദ്യാനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഫോറോൾഹോഗ്ന ദേശീയോദ്യാനം ( നോർവീജിയൻ : Forollhogna nasjonalpark ) നോർവേയിലെ സോർ-ട്രോൻഡെലാഗ് , ഹെഡ്‍മാർക്ക് കൌണ്ടികളിലായി സ്ഥിതിചെയ്യുന്ന ഒരു ദേശീയോദ്യാനമാണ്.
ഫോറോൾഹോഗ്ന വിപുലമായ സസ്യജീവിതവം വന്യമായ റെയിൻഡിയറുടെ സാന്നിദ്ധ്യം എന്നിവയാൽ ശ്രദ്ധേയമാണ്.
ഹെഡ്‍മാർക്കിലെ ക്വിക്കനെ, ടൈൻസെറ്റ്, റ്റോൾഗ, ഓസ് എന്നീ മുനിസിപ്പാലിറ്റികളിലും സോർ-ട്രോൻഡെലാഗിലെ ഹോൾറ്റാലെൻ, മിഡ്ട്രെ ഗൌൾഡാൽ, റെന്നെബു എന്നീ മുനിസിപ്പാലിറ്റികളിലുമായിട്ടാണ് സ്ഥിതിചെയ്യുന്നത്.
ബി. വസന്ത ഇംഗ്ലീഷ് വിലാസം https://ml.wikipedia.org/wiki/B.
_Vasantha
ഒരു ചലച്ചിത്രപിന്നണിഗായികയാണ് ബി. വസന്ത (ജനനം :20 മാർച്ച് 1944) ദക്ഷിണേന്ത്യൻ ഭാഷകളിലും ഹിന്ദി , തുളു , ബംഗാളി , എന്നീ ഭാഷകളിലുമായി മൂവായിരത്തിലേറെ ഗാനങ്ങൾ ആലപിച്ചിട്ടുണ്ട്.
പുകഴേന്തി , ദേവരാജൻ മാസ്റ്റർ , ബാബുരാജ് , ചിദംബരനാഥ് , ആർ.കെ. ശേഖർ , എം.കെ. അർജ്ജുനൻ തുടങ്ങി അക്കാലത്തെ പ്രമുഖ സംഗീതസംവിധായകരോടൊപ്പം പ്രവർത്തിച്ചു.
ആന്ധ്രയിലെ മസീലിപ്പട്ടം എന്ന സ്ഥലത്ത് ജനിച്ചു.
സംഗീതജ്ഞൻ രാഘവാചാരിയിൽ നിന്ന് ശാസ്ത്രീയസംഗീതവും അച്ഛൻ രവീന്ദ്രനാഥിൽ നിന്ന് ലളിതസംഗീതവും അഭ്യസിച്ചു.
1962 ൽ കവിയായ ആത്രേയ നിർമ്മിച്ച “ വാഗ്ദാനം “ എന്ന തെലുഗു ചുത്രത്തിൽ പെണ്ട്യാല നാഗേശ്വര റാവുവിന്റെ സംഗീതത്തിൽ പാടി.
പുകഴേന്തിയാണ് മുതലാളി എന്ന ചിത്രത്തിലൂടെ 1966 ൽ വസന്തയെ മലയാള സിനിന്മയ്ക്കു പരിചയപ്പെടുത്തുന്നത്.
ഒരു തെലുഗു ചിത്രത്തിനും ഒരു കന്നട ചിത്രത്തിനും സംഗീതസംവിധാനവും നിർവഹിച്ചു.
പ്രമുഖ ഗാനങ്ങൾ കുടമുല്ലപ്പൂവിനും മലയാളിപ്പെണ്ണിനും ...
, നദികളിൽ സുന്ദരി യമുന.....
, യവന സുന്ദരി സ്വീകരിക്കു..
കാർത്തിക വിളക്കുകണ്ടു പോരുമ്പോൾ..
, തെക്കുകൂറടിയാത്തി..
, മേലേമാനത്തേ നീലിപ്പുലയിക്ക് മഴപെയ്താൽ ചോരുന്ന വീട്..
നൂതനഗാനത്തിൽ.....
(ആൽമരം) യവനസുന്ദരി.....
(പേൾവ്യൂ) പുഷ്പഗന്ധി...
(അഴകുള്ള സെലീന) കന്യാദാനം...
(ചീനവല) പണ്ടുനമ്മൾ..
(തറവാട്ടമ്മ) വാർത്തിങ്കൾ കണിവെയ്ക്കും...
(വിദ്യാത്ഥി) ഭൂമിദേവി പുഷ്പിണിയായി..
( തുലാഭാരം) സ്വപ്‌നസഞ്ചാരിണി...
(കൂട്ടുകുടുംബം) രാസലീലയ്ക്കുവൈകിയതെന്തേ..
(ആഭിജാത്യം) ചഞ്ചലിത ചഞ്ചലിത...
(ധീരസമീരേ യമുനാതീരേ) കക്കകൊണ്ട് കളിമണ്ണുകൊണ്ട്..
(പൂച്ചക്കണ്ണി) ചന്ദ്രനുദിക്കുന്ന ദിക്കിൽ...
(ഒതേനന്റെ മകൻ) ചന്ദ്രപളുങ്കുമണിമാല...
(കന്യാകുമാരി) മേലേ മാനത്തേ...
(കൂട്ടുകുടുംബം) തെക്കും കൂറടിയാത്തി...
(അശ്വമേധം) കന്യകമാതാവേ...
(മാടത്തരുവി) താരകേശ്വരി നീ..
(പട്ടിഭിഷേകം) ഇന്നത്തെരാത്രി ശിവരാത്രി...
(വിലക്കുവാങ്ങിയ വീണ) പുരസ്കാരങ്ങൾ മികച്ച ഗായികക്കുള്ള അവാർഡ് (തമിഴ്‌നാടു സർക്കാർ) മികച്ച ഗായികക്കുള്ള അവാർഡ് (ആന്ധ്ര സർക്കാർ) അവലംബം ↑ http://www.m3db.com/node/219 ↑ {{ cite news }} : Check date values in: | accessdate= and | date= ( help )
ബി. വി. ശ്രീകണ്ഠൻ
പ്രമുഖ ഭൗതികശാസ്ത്രജ്ഞനും കോസ്മിക് വികിരണങ്ങളെ സംബന്ധിച്ച ഗവേഷണങ്ങളിൽ  പ്രധാന സംഭാവനകൾ നൽകിയിട്ടുള്ള വ്യക്തിയുമാണ് ബി. വി. ശ്രീകണ്ഠൻ (30 ജൂൺ 1925- നഞ്ചൻഗോഡ്- കർണ്ണാടക ) ഹോമി .
ജെ. ഭാഭയുടെ പ്രധാന സഹപ്രവർത്തകനായിരുന്ന ശ്രീകണ്ഠനു പദ്മഭൂഷൺ സമ്മാനിയ്ക്കപ്പെട്ടിട്ടുണ്ട്.
നഞ്ചൻഗോഡ് സ്ക്കൂളിൽ നിന്നും  വിദ്യാഭ്യാസം പൂർത്തിയാക്കിയ ശ്രീകണ്ഠൻ മൈസൂരിൽ നിന്നു ദ്വിവർഷ ബിരുദവും നേടി.
സെൻട്രൽ കോളെജിൽ പഠനം  തുടർന്ന അദ്ദേഹം  1946 ൽ ഭൗതിക ശാസ്ത്രത്തിൽ  ബിരുദവും ബിരുദാനന്തര ബിരുദവും നേടി.
പിന്നീടാണ് ഗവേഷണത്തിനായി ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ ഗവേഷണത്തിനായി ചേരുന്നത്.
ബി. മീനാകുമാരി ഇംഗ്ലീഷ് വിലാസം https://ml.wikipedia.org/wiki/B.
_meena_kumari ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇന്ത്യൻ കൗൺസിൽ ഒഫ് അഗ്രികൾച്ചറൽ റിസർച്ചിന്റെ ആദ്യത്തെ വനിതാ ഡെപ്യൂട്ടി ഡയറക്ടർ ജനറലാണ് (ഫിഷറീസ് ) ഡോ. ബി. മീനാകുമാരി .
ഫിഷറീസ് ശാസ്ത്രജ്ഞയെന്ന നിലയിൽ രാജ്യത്തും പുറത്തും അറിയപ്പെടുന്ന ഇവർ മത്സ്യ ബന്ധന മേഖലയെക്കുറിച്ച് തയ്യാറാക്കിയ റിപ്പോർട്ട് മത്സ്യതൊഴിലാളികളുടെ പ്രതിഷേധത്തിന് ഇടയാക്കി.
1977ൽ കേരള സർവകലാശാലയിൽ  അക്വാട്ടിക് ബയോളജി ആൻഡ് ഫിഷറീസിൽ എം.ഫിലിന് പഠിക്കുമ്പോൾ  കൊച്ചി  സെൻട്രൽ ഇൻസ്റ്റിറ്റ്യൂട്ട് ഒഫ് ഫിഷറീസ്  ടെക്നോളജിയിൽ  റിസർച്ച് സയിന്റിസ്റ്റ്  ജോലി ലഭിച്ചു.
പിന്നീട് പിഎച്ച്.
2000ൽ  സ്ഥാപനത്തിന്റെ ഫിഷറീസ് മേധാവിയായും 2008 ൽ ഇൻസ്റ്റിറ്റ്യൂട്ടിന്റെ ഡയറക്ടറുമായി.
2010 ൽ ഐ.സി.എ.ആറിന്റെ ഡപ്യൂട്ടി ഡയറക്ടർ ജനറൽപദവിയിലെത്തിയത്.